**3․ ԱՇԱԿԵՐՏ-ՈՒՍՈՒՑԻՉ ՇՓՈՒՄ**

**3․1 Գուգլ դասարանի ընդհանուր տեսքը աշակերտի համար**

Այս տեսանյութում կխեսենք աշակերտի կամ սովորողի կողմից Google Classroom-ի օգտագործման հնարավորությունների և ձևերի մասին։

Որպեսզի աշակերտը կամ սովորողը անցնի Google Classroom, անհրաժեշտ է դիտարկչում հավաքել google classroom բառերը, մտնել Google Classroom, որտեղ կերևան այն բոլոր դասերը կամ դասարանները, որոնք ունի աշակերտն իր մոտ։ Ինչպես տեսնում եք, 6-րդ դասարանն այստեղ չի երևում և մենք հիմա մուտք կգործենք այն դասարան, որը որ ձեզ հետ միասին ստեղծել ենք այս դասընթացի ընթացքում։

Դրա համար, ինչպես հիշում եք, պետք է ունենալ կոդ։ Ես այս տեսանյութի ընթացքում հաճախ անցում կկատարեմ ուսուցչի կողմից ստեղծած Google Classroom, որպեսզի ավելի հասկանալի լինի այն, թե ինչպես պետք է շփվեն ուսուցիչը և աշակերտը։ Ահա այստեղ, հենց առաջին էջում մենք ունենք Google Classroom-ի կոդը։ Սեղմելով հենց այս վանդակին ես կարող եմ այն ավելի մեծացնել։ Ենթադրենք ես իմ աշակերտին տվել եմ այս կոդը որևէ ձևով։

Աշակերտը մտնելով Google Classroom-ի իր միջավայր սեղմում է «+» նշանը, սեղմում՝ Join class տարբերակը և այստեղ գրում իր կոդը։ Կոդը գրելուց հետո սեղմում է Join կոճակը և մի քանի վայրկյանների ընթացքում միանում է ուսուցչի կողմից ստեղծված Classroom-ին։ Ահա այն։ Միանալով Google Classroom-ին, ինձ՝ որպես աշակերտի նախ և առաջ հետաքրքիր է այն բոլոր առաջադրանքները, որոնք որ ես պետք է կատարեմ։ Հետաքրքիր է, թե ի՞նչ է տեղի ունեցել Classroom-ում մինչև իմ միանալը, եթե ես ամենասկզբում դեռ չէի միացել այս Classroom-ին։

Ինչպես տեսնում եք, ուսուցչի կողմից կատարված բոլոր գործողություններն այստեղ ֆիքսվել են։ Մեր նախորդ տեսանյութերից դուք կարող եք դիտել Դասերի նախագիծը, որը մենք թողեցինք մեր աշակերտների համար։ Կարող եք հիշել «Հին Հռոմի պատմության արշալույսը» դասի վերաբերյալ նյութերը, որոնք մենք ավելացրեցինք, կարող եք հիշել հանձնարարությունը՝ շարադրության տեսքով, թեստը և հարցը, որը մենք տվել էինք մեր աշակերտներին։ Այս նույն տեղում ես կարող էի տեսնել նաև մյուս աշակերտների կողմից արված գրառումները կամ ակտիվությունը, սակայն դրանք չկան, որովհետև այս պահին դասարանի միակ աշակերտը ես եմ։ Ես կարող եմ, օրինակ, գրել ինչ որ բան, որը կցանկանամ՝ սեղմելով այս կոճակը։ Օրինակ, կարող եմ ողջունել և կատարել գրառում․ «Ողջույն բոլորին»։ Ահա այսպես։ Սա կտեսնի իմ ուսուցիչը և աշակերտները։

Այս էջի վերևի մասում, ինչպես ուսուցիչը, այնպես էլ ես, ունենք Classwork մենյու, որտեղ առկա են այն բոլոր նյութերը, այն առաջադրանքները, որոնք որ ուսուցիչը պատրաստել է մեզ համար։ Ինչպես տեսնում եք, այստեղ ակտիվ է մեկ թեմա և դրան համապատասխան առաջադրանքները։

Հաջորդ մենյուն People կամ մարդիկ մենյուն է, որտեղ մենք կարող ենք տեսնել ուսուցիչներին, այս դեպքում ուսուցիչը e-school Armenia-ն է, և աշակերտներին։ Այս պահին այստեղ աշակերտները չեն երևում, քանի որ ինչպես ասացինք, միակ աշակերտն այս Classroom-ում ես եմ։

Հաջորդ տեսանյութի ընթացքում խոսելու եմ ուսուցչի կողմից հանձնարարված նյութերը կարդալու, դրանց ծանոթանալու, առաջադրանքներին և հանձնարարականներին պատասխանելու հնարավորությունների մասին։